15 сәуірде мектеп оқушыларының білімін бағалау басталады
"15 сәуірде мектеп оқушыларының білімін бағалау басталады" | "https://abai.kz/post/181759"
TITLE: 15 сәуірде мектеп оқушыларының білімін бағалау басталады
URL: https://abai.kz/post/181759
META: "15 сәуірде мектеп оқушыларының білімін бағалау басталады" | "https://abai.kz/post/181759"
DATE: 02.04.2024
AUTHOR(s): Abai.kz
TOTAL WORDS: 120
TEXT: Оқу-ағарту министрлігі 15 сәуірден бастап қазақстандық мектептерде оқушылардың білім жетістіктерінің мониторингі басталатындығын хабарлады. Оған 2462 мектеп бойынша 4-ші және 9-сыныптарында оқитын 150 мыңға жуық оқушы қатысады. Оқушылардың білім сапасын зерделеуге бағытталған бұл жүйе арқылы оқу бағдарламаларының тиімділігін бағалауға, сондай-ақ, оқу процесінің осал тұстарын анықтауға қол жеткізіледі. "Мониторинг сауаттылықтың үш бағыты бойынша жүргізіледі: оқу сауаттылығы, математика және жаратылыстану. Оқушылар тестілеуді компьютермен тапсырады. Халықаралық зерттеулерге сәйкес, білім беру жетістіктерінің әртүрлі мәндік факторларын анықтау үшін ББЖМ шеңберінде сауалнама жүргізіледі. Сауалнама оқушыларға, педагогтерге, мектеп басшыларына және төртінші сынып оқушыларының ата-аналарына арналған", – деді "А.Байтұрсынұлы атындағы "Талдау" ұлттық зерттеулер және білімді бағалау орталығы" АҚ төрағасы Мағжан Аманғазы. ББЖМ 26 сәуірге дейін жалғасады. Биыл тест тапсырмалары PISA, PIRLS, TIMSS халықаралық бағалау үлгілерін ескере отырып жаңартылды. Abai.kz
